CELEX: E2012G0004
Language: lv
Date: 2012-10-26 00:00:00
Title: EBTA valstu Pastāvīgās komitejas Lēmums Nr. 4/2012/PK ( 2012. gada 26. oktobris ), ar ko nosaka komitejas, kas palīdzēs EBTA Uzraudzības iestādei īstenot tās funkcijas saskaņā ar Nolīguma starp EBTA valstīm par Uzraudzības iestādes un Tiesas izveidi 1. protokola 3. pantu, un ar ko atceļ atsevišķus Pastāvīgās komitejas lēmumus

7.2.2013   
            
            
               LV
            
            
               Eiropas Savienības Oficiālais Vēstnesis
            
            
               L 36/8
            
         EBTA VALSTU PASTĀVĪGĀS KOMITEJAS LĒMUMS
   Nr. 4/2012/PK
   (2012. gada 26. oktobris),
   ar ko nosaka komitejas, kas palīdzēs EBTA Uzraudzības iestādei īstenot tās funkcijas saskaņā ar Nolīguma starp EBTA valstīm par Uzraudzības iestādes un Tiesas izveidi 1. protokola 3. pantu, un ar ko atceļ atsevišķus Pastāvīgās komitejas lēmumus
   EBTA VALSTU PASTĀVĪGĀ KOMITEJA,
   ņemot vērā Nolīgumu par EBTA valstu Pastāvīgo komiteju un jo īpaši tā 5. panta 2. punktu;
   ņemot vērā EBTA Uzraudzības iestādes priekšlikumu;
   tā kā:
   
               (1)
            
            
               Nolīguma starp EBTA valstīm par Uzraudzības iestādes un Tiesas izveidi, kas grozīts ar protokolu, ar kuru pielāgo Nolīgumu starp EBTA valstīm par Uzraudzības iestādes un Tiesas izveidi, turpmāk tekstā – Uzraudzības un Tiesas nolīgums, 1. protokola 3. pantā paredzēts, ka, ja akts, uz ko attiecas EEZ līguma pielikumi, kuros ietvertas 1. pantā minētās procedūras, nosaka, ka Eiropas Komisijai jāiesniedz ES komitejai īstenojamo pasākumu projekts vai citādi jāapspriežas ar to, EBTA Uzraudzības iestāde saskaņā ar Pastāvīgās komitejas noteikto kārtību, apspriežas ar attiecīgu komiteju, ja tāda pastāv, izveidota vai noteikta atbilstoši Nolīgumam par EBTA valstu Pastāvīgo komiteju.
            
         
               (2)
            
            
               Ar Eiropas Parlamenta un Padomes Regulu (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (1), nosaka normas un vispārīgus principus, kuri reglamentē mehānismus, ko piemēro, kad juridiski saistošā Savienības aktā (turpmāk – "pamatakts") norādīts, ka vajadzīgi vienādi īstenošanas nosacījumi, un noteikts, ka Komisijas veikto īstenošanas aktu pieņemšanu kontrolē dalībvalstis;
            
         
               (3)
            
            
               Pastāvīgās komitejas lēmumā Nr. 3/2012 (jaunas komiteju procedūras) EBTA valstu Pastāvīgā komiteja ir paredzējusi vispārīgus noteikumus par procedūrām, kas jāievēro, komitejām palīdzot EBTA Uzraudzības iestādei, ar nolūku pielāgot šīs procedūras Regulā (ES) Nr. 182/2011 paredzētajām procedūrām.
            
         
               (4)
            
            
               Daži šobrīd spēkā esošie Pastāvīgās komitejas lēmumi, kas nosaka komitejas, kuras palīdz EBTA Uzraudzības iestādei, attiecas uz novecojušiem, no EEZ līguma svītrotajiem tiesību aktiem un var atsaukties uz procedūrām, kas tika grozītas pēc Regulas (ES) Nr. 182/2011 stāšanās spēkā. Tādēļ ir jāatjaunina visi šobrīd spēkā esošie lēmumi, kas nosaka komitejas un ko pieņēma Pastāvīgā komiteja saskaņā ar Nolīguma par EBTA valstu Pastāvīgo komiteju 5. panta 2. punktu, un jānorada procedūra, kas EBTA Uzraudzības iestādei jāievēro katrā atsevišķā gadījumā.
            
         
               (5)
            
            
               Lai vienkāršotu un padarītu skaidrāku komiteju noteikšanas procesu, pieņem vienu lēmumu par visu komiteju, kurām EBTA Uzraudzības iestādei jāiesniedz pasākumu projekts vai ar kurām tai citādi jāapspriežas, noteikšanu, un atceļ atsevišķus šobrīd spēkā esošus lēmumus.
            
         
               (6)
            
            
               Tomēr, lai palīdzētu Iestādei īstenot tās pilnvaras konkurences un valsts atbalsta jomās, nav jānosaka komitejas, jo tās jau ir noteiktas un izveidotas saskaņā ar Nolīguma starp EBTA valstīm par Uzraudzības iestādes un Tiesas izveidi 3. un 4. protokolu.
            
         
               (7)
            
            
               Procedūra, ko piemēro gadījumos, kad ES Komisijai jāiesniedz komitejai īstenojamo pasākumu projekts vai kad tai citādi jāapspriežas ar komiteju, ir izklāstīta attiecīgajā aktā. Procedūrai, kas piemērojama EBTA Uzraudzības iestādei šādos gadījumos, atbilstoši EEZ līguma pielikumos norādītajam aktam, jābūt izklāstītai EBTA valstu Pastāvīgās komitejas Lēmumā Nr. 3/2012 (ar ko nosaka komiteju procedūras), un kura visvairāk atbilst procedūrai, kas izklāstīta EEZ līguma pielikumos minētajā aktā. Tādējādi nav jānorāda procedūra, ko piemēro komitejai pēc tās noteikšanas.
            
         
               (8)
            
            
               Kas attiecas uz spēkā esošiem aktiem, Regulas (ES) Nr. 182/2011 13. pantā ir paredzēti noteikti pārejas pasākumi esošo pamataktu pielāgošanai ES tiesību sistēmai, kas novērš nepieciešamību grozīt šos aktus. Pastāvīgās komitejas Lēmuma Nr. 3/2012 7. pantā (jauna komiteju procedūra) ir paredzēti līdzīgi noteikumi esošo procedūru pielāgošanai.
            
         
               (9)
            
            
               EBTA Uzraudzības iestāde iesniegs Komitejām priekšlikumu standarta reglamenta pieņemšanai,
            
         IR NOLĒMUSI ŠĀDI:
   1. pants
   Komiteju noteikšana
   1.   Šā lēmuma pielikumā uzskaitītās komitejas ir noteiktas, lai palīdzētu EBTA Uzraudzības iestādei īstenot tās funkcijas saskaņā ar Uzraudzības un Tiesas nolīguma 1. protokola 3. pantu.
   2.   Kad komitejas palīdz EBTA Uzraudzības iestādei, tās to dara saskaņā ar EBTA valstu Pastāvīgās komitejas Lēmumu Nr. 3/2012 (ar ko nosaka komiteju procedūras).
   2. pants
   Piemērojamā procedūra
   Ja EBTA Uzraudzības iestādei, atbilstoši EEZ līguma pielikumos norādītajam aktam, ir pienākums iesniegt piemērojamo pasākumu projektu vai citādi apspriesties ar komiteju, tā to dara saskaņā ar EBTA valstu Pastāvīgās komitejas Lēmumu Nr. 3/2012 minēto procedūru (ar ko nosaka komiteju procedūras), kura visvairāk atbilst procedūrai, kas izklāstīta EEZ līguma pielikumos minētajā aktā.
   3. pants
   Pastāvīgās komitejas lēmumu atcelšana
   Ar šo ir atcelti Pastāvīgās komitejas lēmumi Nr. 6/94/PK, 8/94/PK, 9/94/PK, 10/94/PK, 11/94/PK, 12/94/PK, 14/94/PK, 15/94/PK, 2/2000/PK, 3/2000/PK, 3/2001/PK, 1/2003/PK, 2/2004/PK, 3/2004/PK, 1/2005/PK, 4/2005/PK, 2/2006/PK, 3/2006/PK, 2/2007/PK, 3/2008/PK, 4/2008/PK, 1/2009/PK, 4/2009/PK, 6/2009/PK, 7/2009/PK, 8/2009/PK, 9/2009/PK. 4/2010/PK un 2/2012/PK.
   4. pants
   Stāšanās spēkā
   Šis lēmums stājas spēkā tā pieņemšanas dienā.
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 26. oktobrī
      
         
            Pastāvīgās komitejas vārdā –
         
            priekšsēdētājs
         
         Atle LEIKVOLL
         
            ģenerālsekretārs
         
         Kristinn F. ÁRNASON
      
   
   
      (1)  OV L 55, 28.2.2011., 13. lpp.
   
      PIELIKUMS
      
                   
               
               
                  KOMITEJAS NOSAUKUMS
               
               
                  TIESĪBU AKTS
               
            
                  1
               
               
                  EBTA Veterinārijas un fitosanitārijas komiteja
               
               
                  Attiecīgie akti norādīti EEZ līguma I pielikumā (Veterinārijas un fitosanitārijas jautājumi)
               
            
                  2
               
               
                  EBTA Tehnisko noteikumu, standartu, testēšanas un sertifikācijas komiteja
               
               
                  Attiecīgie akti norādīti EEZ līguma II pielikumā (Tehniskie noteikumi, standarti, testēšana un sertifikācija)
               
            
                  3
               
               
                  EBTA Produktatbildības komiteja
               
               
                  Attiecīgie akti norādīti EEZ līguma III pielikumā (Produktatbildība)
               
            
                  4
               
               
                  EBTA Enerģētikas komiteja
               
               
                  Attiecīgie akti norādīti EEZ līguma IV pielikumā (Enerģētika)
               
            
                  5
               
               
                  EBTA Brīvas darbaspēka aprites komiteja
               
               
                  Attiecīgie akti norādīti EEZ līguma V pielikumā (Brīva darbaspēka aprite)
               
            
                  6
               
               
                  EBTA Sociālā nodrošinājuma komiteja
               
               
                  Attiecīgie akti norādīti EEZ līguma VI pielikumā (Sociālais nodrošinājums)
               
            
                  7
               
               
                  EBTA Profesionālās kvalifikācijas atzīšanas komiteja
               
               
                  Attiecīgie akti norādīti EEZ līguma VII pielikumā (Profesionālās kvalifikācijas atzīšana)
               
            
                  8
               
               
                  EBTA Uzņēmējdarbības veikšanas tiesību komiteja
               
               
                  Attiecīgie akti norādīti EEZ līguma VIII pielikumā (Tiesības veikt uzņēmējdarbību)
               
            
                  9
               
               
                  EBTA Finanšu pakalpojumu komiteja
               
               
                  Attiecīgie akti norādīti EEZ līguma IX pielikumā (Finanšu pakalpojumi)
               
            
                  10
               
               
                  EBTA Pakalpojumu komiteja
               
               
                  Attiecīgie akti norādīti EEZ līguma X pielikumā (Pakalpojumi kopumā)
               
            
                  11
               
               
                  EBTA Elektronisko sakaru komiteja (COCOM)
                  
               
               
                  Attiecīgie akti norādīti EEZ līguma XI pielikumā (Elektroniskie sakari, audiovizuālie pakalpojumi un informācijas sabiedrība)
               
            
                  12
               
               
                  EBTA Brīvas kapitāla aprites komiteja
               
               
                  Attiecīgie akti norādīti EEZ līguma XII pielikumā (Brīva kapitāla aprite)
               
            
                  13
               
               
                  EBTA Transporta komiteja
               
               
                  Attiecīgie akti norādīti EEZ līguma XIII pielikumā (Transports)
               
            
                  16
               
               
                  EBTA Iepirkumu komiteja
               
               
                  Pastāvīgās komitejas nolīguma 2. protokols un attiecīgie akti norādīti EEZ līguma XVI pielikumā (Iepirkums).
               
            
                  17
               
               
                  EBTA Intelektuālā īpašuma komiteja
               
               
                  Attiecīgie akti norādīti EEZ līguma XVII pielikumā (Intelektuālais īpašums).
               
            
                  18
               
               
                  EFTA Komiteja jautājumos, kas skar drošību un veselības aizsardzību darbā, darba tiesības un vienlīdzīgu attieksmi pret vīriešiem un sievietēm
               
               
                  Attiecīgie akti norādīti EEZ līguma XVIII pielikumā (Drošība un veselības aizsardzība darbā, darba tiesības un vienlīdzīga attieksme pret vīriešiem un sievietēm).
               
            
                  19
               
               
                  EBTA Patērētāju tiesību aizsardzības komiteja
               
               
                  Attiecīgie akti norādīti EEZ līguma XIX pielikumā (Patērētāju tiesību aizsardzība)
               
            
                  20
               
               
                  EBTA Vides komiteja
               
               
                  Attiecīgie akti norādīti EEZ līguma XX pielikumā (Vide)
               
            
                  21
               
               
                  EBTA Statistikas komiteja
               
               
                  Attiecīgie akti norādīti EEZ līguma XXI pielikumā (Statistika)